E-pad an hañv hag an diskar-amzer 2009 e oa bet aozet ur chendiviz gant holl servijoù ar Rannvro hag ar guzulierien-rannvro o devez da blediñ gant ar politikerezhioù foran meneget en danevell degemeret e miz Mae 2008. Gant ar c’huzuliata-se e oa bet gallet gwelet penaos e oa aet an argerzh war-raok, ken evit lakaat e pleustr oberoù a oa raktreset dija e politikerezhioù ar Rannvro, ken evit lakaat un tamm padusted, evel termenet en teul dave, e lod oberoù ha gallout merkañ anezho e-barzh ar programm oberoù.